ກຳປູເຈຍ ຮ້ອງຂໍໃຫ້ ຈີນຈຳກັດ ການອອກວິຊາ ໃຫ້ແກ່ຍິງສາວ ເພື່ອປ້ອງກັນ ການຄ້າມະນຸດ
ກຳປູ​ເຈຍ ​ໄດ້​ຮ້ອງ​ຂໍ​ ການ​ຮ່ວມ​ມື​ຈາກ​ຈີນ ຮວມ​ທັງ​ສະຖານທູດ​ຈີນ ​ຢູ່​​ໃນປະ​ເທດລາວ ຫວຽດນາມ ​ແລະ​ໄທ ບ່ອນ​ທີ່ບັນດາ​ຜູ້ຍິງ​ກຳປູ​ເຈຍ ອາດ​ຈະ​ໄປຂໍວິ​ຊ່າ​ນັ້ນນຳ.
ຄຳຂໍຮ້ອງຂອງລັດຖະບານກຳປູເຈຍໄດ້ມີຂື້ນ ໃນຂະນະທີ່ມີຜູ້ ຍິງກຳປູເຈຍ ໃນ ຈຳນວນຫລາຍຂຶ້ນເລື້ອຍໆ ພົບວ່າ ຕົນເອງ ຖືກຫລອກໃຫ້ໄປແຕ່ງງານປອມ ແລະກາຍເປັນເຫຍື່ອຂອງ ການຄ້າມະນຸດ ທ່ານນາງ Chu Bun Eng ລັດຖະມົນຕີປະຈຳກະຊວງພາຍ ໃນ ແລະຫົວໜ້າ ອົງການຕໍ່ຕ້ານການຄ້າມະນຸດແຫ່ງຊາດ ກ່າວວ່າ ການຈໍາກັດວິຊ່າ ຈະຊ່ວຍເຮັດໃຫ້ຈຳນວນໂຕເລກ ຂອງຜູ້ຍິງ ທີ່ໄດ້ຮັບເຄາະຈາກການຄ້າມະນຸດນັ້ນຕຳ່ລົງ ທ່ານນາງ Chu ເວົ້າວ່າ ທາງທ່ານ Koy Kuong ໂຄສົກກະຊວງຕ່າງປະເທດ ກໍກ່າວວ່າ ກຳປູເຈຍ ໄດ້ຮ້ອງຂໍ ການຮ່ວມມືຈາກຈີນ ຮວມທັງສະຖານທູດຈີນ ຢູ່ໃນ  ຫວຽດນາມ ແລະໄທ ບ່ອນທີ່ບັນດາຜູ້ຍິງກຳປູເຈຍ ອາດຈະໄປຂໍວິຊ່ານັ້ນ ທ່ານ Koy ກ່າວວ່າ ແຕ່ວ່າ ໂຄສົກສະຖານທູດຈີນ ທ່ານ Cheng Hong Bo ກ່າວຕໍ່ ວີໂອເອ ວ່າ ທ່ານບໍ່ ສາມາດຢືນຢັນ ຫລືປະຕິເສດໄດ້ວ່າ ປັກກິ່ງຕຽມພ້ອມແລ້ວທີ່ຈະຈຳກັດ ການອອກວິຊ່າ ທ່ານກ່າວພຽງແຕ່ວ່າ ຈີນພ້ອມທີ່ຈະທຳງານຢ່າງໃກ້ຊິດກັບ ກຳປູເຈຍ ກ່ຽວກັບເລື້ອງນີ້ ທ່ານ Chen ເວົ້າວ່າ: ກຸ່ມສິດທິມະນຸດ Adhoc ກ່າວວ່າ ໃນໄລຍະຫົກເດືອນຕົ້ນຂອງປີນີ້ ຕົນໄດ້ຮັບຄຳຮ້ອງ ທຸກ 108 ເທື່ອ ກ່ຽວກັບການຄ້າມະນຸດຂ້າມຊາຍແດນ ຊຶ່ງພົວພັນກັບຜູ້ເຄາະຮ້າຍ 295 ຄົນ ຊຶ່ງມີລາຍງານວ່າ 29 ຄົນໃນນັ້ນ ຖືກສົ່ງເຂົ້າໄປໃນຈີນ ທ່ານນາງ Lim Mony ຮອງຫົວໜ້າກຸ່ມສິດທິມະນຸດ Adhoc ກ່າວວ່າ ພວກຜູ້ຍິງທີ່ຕົກ ເປັນເຫຍື່ອຂອງການຄ້າມະນຸດ ແລະລັກໜີອອກມາຈາກຈີນໄດ້ນັ້ນ ລາຍງານວ່າ ພວກ ເຂົາເຈົ້າຖືກລະເມີດທາງເພດ ຖືກບັງຄັບໃຫ້ເຮັດວຽກໜັກເກີນກຳນົດ ແລະຖືກປ່ອຍໃຫ້ ອຶດຫີວ ທ່ານນາງ Lim ເວົ້າວ່າ ຜູ້ເຄາະຮ້າຍຈຳນວນນຶ່ງ ໄດ້ກິນຢາຂ້າໂຕຕາຍ ໃນຂະນະທີ່ຄົນ ອື່ນໆພາກັນໜີໄປລີ້ຊ່ອນໂຕຢູ່ ຫລືບໍ່ກໍຖືກກັກໄວ້ເປັນຂ້າທາດ ທ່ານນາງກ່າວຕື່ມວ່າ ພວກຄ້າມະນຸດທີ່ໃຊ້ວິທີຫລອກໃຫ້ແຕ່ງງານປອມນັ້ນ ແມ່ນມີຕາ ໜ່າງປະຕິບັດງານທີ່ເລິກແລບ ຢູ່ໃນທັງກຳປູເຈຍແລະຈີນ ຜູ້ເຄາະຮ້າຍຄົນນຶ່ງ ທີ່ຖືກຫລອກໃຫ້ໄປແຕ່ງງານປອມ ກໍຄື Chan Rumduol ຊຶ່ງບໍ່ແມ່ນ ຊື່ແທ້ຂອງນາງ ໃນການໃຫ້ສຳພາດ ຢູ່ເຮືອນຫລັງນ້ອຍໆທີ່ທຸກຈົນຂອງນາງ ທີ່ແຂວງກຳ ປົງຈາມນັ້ນ ນາງ Chan ເລົ່າວ່າ ຄອບຄົວຂອງນາງ ໄດ້ຖືກນາຍໜ້າຄົນນຶ່ງເກ້ຍກ່ອມ ໃຫ້ ສົ່ງນາງໄປແຕ່ງງານກັບຜູ້ຊາຍຄົນນຶ່ງ ຢູ່ ໃນປະເທດຈີນ ແລະເພື່ອເປັນການແລກປ່ຽນ ຄອບຄົວຂອງນາງຈະໄດ້ຮັບເງິນທຸກໆເດືອນ ນາງເລົ່າຕໍ່ໄປວ່າ ແທນທີ່ຈະເປັນເຊັ່ນນັ້ນ ນາງໄດ້ຖືກພາໂຕໄປໃຫ້ພໍ່ຄ້າມະນຸດຄົນນຶ່ງ ທີ່ ນາງກ່າວວ່າ ຂົ່ມຂືນຊໍາເລົານາງ ກ່ອນຈະສົ່ງນາງຕໍ່ໄປໃຫ້ຜູ້ຊາຍຈີນຄົນນຶ່ງ ທີ່ໃຫ້ນາງ ອາໄສຢູ່ນຳ ໃນເຂດບ້ານນອກຂອງຈີນ ນາງ Chan ກ່າວວ່າ ນາງຄິດວ່າ ນາງຈະມີແຕ່ຜົວຄົນດຽວ ຄືຜູ້ຊາຍຈີນຄົນນັ້ນ ແຕ່ກັບ ໄດ້ຖືກບັງຄັບໃຫ້ປ່ຽນຈາກຜູ້ຊາຍຈີນຄົນນຶ່ງ ໄປຫາອີກຄົນນຶ່ງ ຢູ່ເລີຍໆ ນາງເລົ່າຕໍ່ໄປວ່າ "ນາງສາມາດລັກໜີມາໄດ້ໃນທີ່ສຸດ ແລະໂທລະສັບໄປຫາແມ່ຂອງ ນາງທີ່ໄດ້ໄປຂໍຄວາມຊ່ວຍເຫລືອຈາກກຸ່ມ Adhoc ໃນທີ່ສຸດ ນາງ Chan ກໍໄດ້ກັບ ຄືນມາບ້ານ ແລະໄດ້ຍື່ນຄຳຟ້ອງຮ້ອງຕໍ່ທາງການ ໃຫ້ຈັບນັກຄ້າມະນຸດ ຜູ້ທີ່ໄດ້ຫລອກ ໃຫ້ຄອບຄົວຂອງນາງ ສົ່ງນາງໄປແຕ່ງງານຢູ່ຈີນໃນເບື້ອງຕົ້ນນັ້ນ ແຕ່ມາຮອດດຽວນີ້ ຜູ້ຊາຍຄົນນັ້ນຍັງບໍ່ໄດ້ຖືກຈັບແຕ່ປະການໃດ " ທ່ານນາງ Chu Bun Eng ກ່າວວ່າ ກະຊວງຂອງທ່ານນາງ ຈະເອົາບົດບາດ ກ່ຽວກັບ ທຸກໆຄຳຮ້ອງທຸກ ທີ່ເຂົ້າມາເຖິງຫ້ອງການຂອງທ່ານນາງ ແຕ່ກຸ່ມສິດທິມະນຸດ Adhoc ກ່າວວ່າ ຜູ້ເຄາະຮ້າຍຫລາຍໆຄົນ ໄດ້ພາກັນຍືນຄຳຟ້ອງ ຮ້ອງ ແຕ່ບັນດາເຈົ້າໜ້າທີ່ລັດຖະບານ ໄດ້ປະຕິເສດທີ່ຈະເອົາບາດກ້າວໃດໆ